open-index/open-wikipedia-markdown huggingface dataset:
Xoán Xosé Pita

**Xoán Xosé Pita Díaz**, nado en Covas en 1951, é un político nacionalista galego vinculado ao BNG.

## Traxectoria 
Estudou náutica e desenvolve a súa actividade profesional como empresario autónomo nunha empresa de prefabricados.

Nas eleccións de 1999 foi elixido concelleiro en Ferrol. Até 2003 formou parte do goberno da cidade, onde estivo á fronte de varias delegacións, como Seguridade e Tráfico ou Zona Rural. En 2007 preséntase como candidato dos nacionalistas ao concello de Ferrol, nuns comicios onde pasa de 6 a 2 concelleiros. Continuou á fronte do cargo de voceiro municipal do BNG no concello, e volveu ser o cabeza de lista do seu partido para as locais de 2011, cando revalida os 2 concelleiros.

Meses despois, en novembro de 2011, presenta a súa dimisión. Substituíno na vocería local Mercedes Tobío.

## Notas 
## Véxase tamén 
### Outros artigos 
* Eleccións municipais en Ferrol

### Ligazóns externas 
* Entrevista con Pita en *Xornal de Galicia* o 17 de xaneiro de 2011.
Frederick Moss

**Frederick Joseph Moss**, nado en 1827 ou 1828 en Longwood (Santa Helena) e finado o 8 de xullo de 1904 en Auckland, foi un político neozelandés.

## Traxectoria 
Moss naceu na illa de Santa Helena, desde os trece anos residiu varios anos en Suráfrica traballando para o seu tío en Porto Elizabeth ata que volveu de novo a Santa Helena en 1847, onde casou con Emily Ann Carew en 1853 ou 1854. En 1857 regresou a Suráfrica asentándose en Natal, pero despois dunha praga de lagostas arrasararen os seus cultivos decidiu emigrar a Nova Zelandia coa súa dona e os seus tres fillos aportando en Lyttelton o 12 de novembro de 1859., establecéndose nese lugar como comerciante, tivo un papel fundamental no establecemento dunha milicia local de voluntarios e Moss converteuse no seu capitán. Logo do descubrimento de ouro en Otago mudouse a Dunedin en 1862, participou en varias aventuras comerciais, entre outros con Thomas Dick. Foi tamén o capitán da milicia local e fundador do xornal *Otago Daily Mail*, que vendeu aos poucos meses., Moss acabou deixando o Consello Provincial a comezos do ano seguinte. como liberal provincialista e firme seguidor de George Grey. Entre 1890 e 1899 foi Residente Británico nas Illas Cook, de volta a Auckland escribiu en xornalis contra a política do seu sucesor, Walter Edward Gudgeon e en 1901 condenou a anexión do arquipélago, estimando que representaba un custo elevado para Nova Zelandia. Moss escribiu varios ensaios, entre eles "A planter experience in Fiji "(1869), *Through atolls and islands in the great south sea* (1889), *A school history of New Zealand* (1889) ou *Notes on political economy from the colonial point of view* (1897).

## Notas
Abbegea

miniatura|Localización de Abbegea dentro do antigo concello de Wymbritseradiel.

**Abbegea** é unha entidade de poboación do concello de Súdwest Fryslân, na provincia de Frisia (Países Baixos), localizada a 6 quilómetros da cidade de Snits. Ata o ano 2011 pertenceu ao concello de Wymbritseradiel. A poboación a 1 de xaneiro de 2009 era de 262 habitantes.
Atlético Celaya

O **Club Atlético Celaya** foi un club de fútbol mexicano da cidade de Celaya. Fundouse en 1954 e desapareceu en 2002.

## Xogadores
*Categoría principal: Xogadores do Atlético Celaya.*
Manuel Lamazares

**Manuel Lamazares Pardo**, nado en Rodeiro en 1928 e finado en Fondevila o 11 de xuño de 2025, foi un mestre e político galego que foi alcalde de Rodeiro.

## Traxectoria 
Cursou estudos de Dereito, sendo procurador. Mestre nacional, estivo destinado en Asturias, e en 1965 pasou á escola da Portela (Rodeiro). Foi nomeado xuíz de paz de Rodeiro. Pertenceu á Frente de Juventudes e militou en Falange Española Tradicionalista y de las JONS. Foi nomeado alcalde de Rodeiro polo gobernador civil a principios de abril de 1966, e continuou no posto ata 1998. Nas primeiras eleccións democráticas presentouse por UCD, obtendo a maioría absoluta. Obtivo sempre a maioría absoluta nas seguintes eleccións, primeiro baixo as siglas AP-PDP-UL e despois co PPdeG ata 1995, o último ano en que se presentou. Foi deputado provincial en outubro de 1989. En 1998 decidiu abandonar a política. Finou en Rodeiro o 11 de xuño de 2025 con 96 anos.

## Vida persoal 
Casou con Carmen Diéguez Diéguez e foi pai de María Carmen, Manuel e María Luz Lamazares Diéguez.

## Notas 
## Véxase tamén 
### Outros artigos 
* Eleccións municipais en Rodeiro

### Ligazóns externas 
* Entrevista a Manuel Lamazares Pardo
PFC CSKA Sofia

O **PFC CSKA Sofia** (en búlgaro: ПФК ЦСКА София) é un club de fútbol búlgaro da cidade de Sofía. Fundouse o 5 de maio de 1948 e compite na Liga Profesional de Bulgaria.

## Xogadores 
*Categoría principal: Xogadores do PFC CSKA Sofia.*

## Véxase tamén 
### Ligazóns externas 
* Páxina oficial do club
Forzas Armadas de España

As **Forzas Armadas de España** (FFAA ou FAS) son unha organización de carácter oficial encargada da defensa nacional de España. O mando supremo corresponde ao rei de España, Filipe VI, segundo o artigo 62 da Constitución. A ministra de Defensa é Margarita Robles (PSOE) e o xefe do Estado Maior da Defensa (habitualmente denominado como JEMAD) é o almirante xeneral Teodoro Esteban López Calderón. As Forzas Armadas son membros activos da OTAN, do Eurocorpo e dos Grupos de combate da Unión Europea.

De acordo co artigo 8 da Constitución Española, as Forzas Armadas divídense en: 
* Exército de Terra. 
* Armada. 
* Exército do Aire.

Ademais, existen dúas unidades formadas por membros dos tres exércitos: a Garda Real e a Unidade Militar de Urxencias. A Garda Civil, integrada na estrutura do Ministerio do Interior, é un Instituto Armado, un corpo de natureza militar e adscríbese funcionalmente ao Ministerio de Defensa en caso de estado de sitio ou de guerra, ademais de poder actuar como policía militar en misións no exterior. 

A 1 de xaneiro de 2021 as Forzas Armadas españolas dispoñían de 133.282 efectivos militares.

## Actualidade 
España nestes momentos ten varias misións activas no estranxeiro: no Líbano con 1.070 efectivos e en Afganistán con 1290 efectivos. En decembro de 2006, o Goberno de España acordou manter en 7.000 o número máximo de soldados despregados.

As Forzas Armadas Españolas contaban a comezos de 2010 cun número aproximado de 135.000 militares en activo (47.500 militares de carreira, 1.500 de complemento e ao redor de 86.000 soldados de tropa e mariñeiría), así como 10.000 reservistas voluntarios.

España pertence á OTAN desde 1982 e ratificouno en referendo en 1986. As condicións foron a redución de bases aéreas e militares estadounidenses situadas en España desde 1953, ano en que se asinasen os primeiros acordos cos Estados Unidos desde a segunda guerra mundial, e a non integración no aparello militar da Alianza Atlántica. Ambas seguen sen cumprirse. Desde a chegada da democracia, o contacto directo con nacións democráticas, a progresiva introdución de España nos asuntos internacionais, a profesionalización do Exército de Terra, a Armada e o Exército do Aire, xunto co esforzo económico realizado, fixeron que as forzas armadas españolas melloren considerablemente.

### Misións no estranxeiro 
As Forzas Armadas Españolas teñen uns 2.600 soldados despregados nas catro misións de paz activas que hai no estranxeiro:
[miniatura|300px|Despregadura española como parte da [Forza Internacional de Asistencia para a Seguridade|ISAF en Afganistán]] 
* Afganistán: ISAF, misión da OTAN para dar apoio á operación Liberdade Duradeira.
* Líbano: FINUL, misión da ONU.
* Chad. Misión da ONU para Darfur no Sudán, en 2008.
* Djibuti: en 2009.

## Notas 
## Véxase tamén 
### Ligazóns externas 
* Ministerio de Defensa de España
Helena de Borbón e Grecia

**Elena María Isabel Dominica de Silos de Borbón y Grecia**, nada en Madrid o 20 de decembro de 1963, é a infanta de España e duquesa de Lugo, é a filla máis vella dos reis de España, Xoán Carlos I e Sofía, e irmá do rei Filipe VI. É a terceira na liña de sucesión despois das súas sobriñas Lionor de Borbón e Sofía de Borbón.

## Traxectoria 
É licenciada en maxisterio infantil con especialización en inglés pero non exerce. É presidenta de honor do Comité Paralímico Español asistindo aos Xogos Paralímpicos de Barcelona, Atlanta ou Sidney. É unha gran afeccionada á equitación e aos deportes de inverno, que practica habitualmente.

En 1995 casou na catedral de Sevilla con Jaime de Marichalar, recibindo do seu pai o título de duquesa de Lugo. Ten dous fillos: Felipe Juan Froilán de Todos los Santos, Grande de España (que recibiu o nome de Froilán polo santo lugués), e Victoria Federica de Todos los Santos, Grande de España. O 13 de novembro de 2007, a Casa Real anunciou a "suspensión temporal da súa convivencia matrimonial" co Duque de Lugo.

A infanta Elena comprou en 2007 *Global Cinoscéfalos*, unha sociedade limitada por un capital de 3.600 €, o seu obxectivo era de tipo social e dedicábase ao asesoramento en materia económica. En xullo de 2008 a Casa Real anunciou que a infanta tiña un contrato coa *Fundación MAPFRE* e que sería a encargada de dirixir a área de acción social.

## Ascendencia 

## Notas 
## Véxase tamén 
### Outros artigos 
* Familia real española
Gracie Allen

**Grace Ethel Cecile Rosalie Allen**, nada en San Francisco o 26 de xullo de 1895 e finada nos Ánxeles o 27 de agosto de 1964, foi unha humorista estadounidense, coñecida internacionalmente como a parella estrafalaria de George Burns, o seu home na vida real, tanto en vodevil, radio, cine e televisión.

## Notas 
## Véxase tamén
Ruby Turner

**Ruby Turner**, nada en Montego Bay (Xamaica) o 22 de xuño de 1958 é unha cantante británica de música soul, ademais de compositora e actriz.

## Traxectoria 
En 1967, mudouse coa súa familia a Handsworth, Birmingham, Inglaterra, cando tiña nove anos. É coñecida polas súas cancións, por lle facer coros a outros como Bryan Ferry, UB40, Steve Winwood, Jools Holland e Mick Jagger, como tamén por compoñer cancións que foron tocadas por outros artistas como Lulu, Yazz e Maxi Priest.

Tamén fixo como actriz no teatro, no cine e na televisión.

## Discografía 
* *Women Hold Up Half the Sky* (1986) - UK #47
* *Live at Glastonbury* (1986)
* *The Motown Songbook* (1988) - UK #22
* *Paradise* (1989) - UK #74, #194 US Billboard 200
* *The Other Side* (1991)
* *The Best of Ruby Turner* (1992)
* *Responsible* (1993)
* *With Love* (1993)
* *Restless Moods* (1994)
* *The Best of..* (1995)
* *Guilty* (1996)
* *Call Me By My Name* (1998)
* *Live in Bristol* (2001)
* *So Amazing* (2005)
* ''Live At Ronnie Scott's* (2007) (álbum dobre en directo)
* *The Informer* (2008)
* *I'm Travelling On'' (2009)

## Notas
Cristina de Borbón e Grecia

**Cristina Federica Victoria Antonia de la Santísima Trinidad de Borbón y Grecia**, nada en Madrid o 13 de xuño de 1965, é infanta de España e foi duquesa de Palma, é a segunda dos fillos dos reis de España Xoán Carlos I e Sofía. É a sexta na liña de sucesión logo das fillas do seu irmán Filipe, rei de España, e da súa irmá Helena e os seus fillos.

## Traxectoria 
É licenciada en ciencias políticas pola Universidade Complutense de Madrid e en 1990 realizou un máster en Relacións Internacionais na Universidade de Nova York.

Casou na catedral de Barcelona o 4 de outubro de 1997 con Iñaki Urdangarin. Por mor desta voda, o seu pai, o Rei Xoán Carlos, outorgoulle o título non herdable de *Duquesa de Palma de Mallorca*. A parella tivo catro fillos:
* Juan Valentín de Todos los Santos, Grande de España, nado o 29 de setembro de 1999.
* Pablo Nicolás de Todos los Santos, Grande de España, nado o 6 de decembro de 2000. 
* Miguel de Todos los Santos, Grande de España, nado o 30 de abril de 2002. 
* Irene de Todos los Santos, Grande de España, nada o 5 de xuño de 2005.

Viviu en Barcelona, concretamente no barrio de Pedralbes, durante moitos anos. En 2009 a familia trasladouse por motivos laborais de Iñaki Urdangarin a Washington. En setembro de 2012, os duques de Palma volveron establecer a súa residencia en Cataluña. Por Real Decreto de 11 de xuño de 2015 (publicado ao día seguinte), o seu irmán, o Rei Filipe VI, revogoulle o título de Duquesa de Palma de Mallorca.

## Caso Nóos 
## Ascendencia 

## Notas 
## Véxase tamén 
* Familia real española
Manuel Costa Casares

**Manuel Costa Casares**, nado en Agolada en 1934 e finado en Santiago de Compostela o 6 de febreiro de 2014, foi un político galego do PPdeG que foi 26 anos alcalde de Agolada.

## Traxectoria 
Rexentaba unha empresa de transporte de viaxeiros e mercancías. Nas primeiras eleccións democráticas presentouse encabezando a lista de UCD, obtendo cinco concelleiros, por seis de Alianza Popular, un de UG e outro do PSdeG. Os concelleiros de UG e PSdeG pactaron con UCD e permitiron gobernar a Manuel Costa. Nas eleccións de 1983 encabezou a candidatura de Coalición Independientes de Galicia (CIG) obtendo a maioría absoluta. Nas municipais de 1987, nas que se presentou polo PPdeG, volveu revalidar a maioría absoluta, que repetiu nas sucesivas eleccións. En novembro de 2005 decide abandonar a alcaldía, sendo substituído polo seu xenro Ramiro Varela Peón.

## Notas 
## Véxase tamén 
### Outros artigos 
* Eleccións municipais en Agolada
Ben Johnston

**Ben Hamilton Johnston**, nado en Kilmarnock (East Ayrshire) o 25 de abril de 1980, é un batería, vocalista e compositor escocés, coñecido polo seu traballo coa banda de rock alternativo Biffy Clyro.

## Traxectoria 
Johnston naceu e medrou en Kilmarnock co seu irmá xemelgo James Johnston (que é o baixista de Biffy Clyro), e o seu irmán máis novo Adam (que é o técnico de batería da banda).

Comezou a tocar a batería co seu amigo do colexio Simon Neil e o seu irmán James nunha banda chamada Screwfish en 1995. A banda acabaríase convertendo en Biffy Clyro e Simon mudouse a Glasgow mentres Ben e James quedaron en Ayrshire. Ao pouco tempo foron descubertos polo representante Dee Bahl e asinaron coa discográfica Beggar's Banquet no ano 2001.

Durante os seus anos de universitario, Ben liderou unha banda tributo a Rage Against the Machine.
Racibórz

**Racibórz** (en alemán *Ratibor*) é unha cidade do sur de Polonia que conta con 56.484 habitantes (2009). Ata 1999 estivo integrada na vovoida de Katowice, actualmente integra a de voivodía da Silesia. Sobre a ribeira do río Oder e sitúase preto da fronteira coa República Checa.

## Véxase tamén 
### Ligazóns externas 
* Páxina oficial (en polaco)
Jesús García Calvo

**Jesús García Calvo**, nado en Logrosa (Negreira) en 1921 e finado o 12 de febreiro de 2011, foi un rexistrador da propiedade, avogado e empresario cooperativista galego.

## Traxectoria 
Entrou na Universidade de Santiago ao pouco de rematar a guerra civil, e licenciouse en Dereito en 1944. De emprego rexistrador da propiedade, traballo ao que chegou por oposición en 1949, o seu papel más importante foi a cofundadoción da cooperativa Feiraco (1968) xunto con Maximino Viaño e 50 cooperativistas máis. Tamén foi o seu primeiro presidente, cargo que ostentou ata xuño de 2008. Despois continuou vinculado a Feiraco como presidente de honra ata o seu falecemento.

García Calvo ocupou distintos cargos vinculados ao sector primario na comarca santiaguesa. Foi membro do consello de administración da madeireira Finsa.

## Vida persoal
Casou con Alvarina López.

## Notas
## Véxase tamén 
### Ligazóns externas 
* Noticia do falecemento en Xornal de Galicia
Sergio Iglesias Pazos

dereita|miniatura|Necrolóxica en *La Voz de Galicia*.
**Sergio Iglesias Pazos**, nado en Vila de Cruces cara a 1929 e finado en Chapa (Silleda) o 16 de maio de 1990, foi un político galego, alcalde de Vila de Cruces.

## Traxectoria 
Logo do falecemento do alcalde José Luis Castelo González foi proclamado alcalde de Vila de Cruces ao ser o único candidato en xaneiro de 1976. Nas primeiras eleccións democráticas presentouse encabezando a lista de UCD, obtendo trece escanos e a maioría absoluta. Nas eleccións de 1983 encabezou a candidatura de Coalición Independientes de Galicia (CIG) obtendo de novo a alcaldía por maioría absoluta. Nas municipais de 1987, nas que se presentou polo Alianza Popular, volveu revalidar a alcaldía por maioría absoluta. 

Finou en Chapa nun accidente de tráfico o 16 de maio de 1990 con 60 anos. Tras o seu falecemento asumiu a alcaldía o seu compañeiro Jesús Otero Varela.

## Notas 
## Véxase tamén 
### Outros artigos 
* Eleccións municipais en Vila de Cruces
Castro de Burela

O **Castro de Burela**  é un antigo castro que se atopa no concello de Burela, na provincia de Lugo. É confundido frecuentemente co Chao do Castro  e son famosos por neles atoparse o torque de Burela, entre outros instrumentos como arracadas e puntas de frechas.

## Morfoloxía 
Está asentado sobre un terreo elevado á beira do mar Cantábrico, preto do cabo Burela. O seu acceso a terra está delimitado por uns muros definidos, aínda que bastante colmados por terra, e unha rampla de acceso aínda visible. Obsérvase a muralla da croa e outros murados. Dende o paseo marítimo de Burela pódese observar perfectamente, posto que a estrada pasa xusto ao seu carón.

Pódense distinguir varios grupos de estruturas a simple vista, como son: a croa e os seus muros, a rampla de acceso ó castro, os muros de división internos e os muros defensivos asociados a foxos. Aínda que esta análise e moi intuitiva, é unha ferramenta útil para entender a morfoloxía e posible extensión do castro.

Preto atópase o Chao do Castro, outro asentamento castrexo que está moi alterado pola construción de vivendas. Confundidos habitualmente un co outro son claramente diferentes tanto en estrutura como posiblemente en función. Ámbolos dous están perfectamente catalogados no inventario municipal e no rexistro da Xunta de Galicia.

## Notas 
## Véxase tamén 
### Outros artigos 
* Burela
* Torque de Burela
* Castro de Rueta
* Chao do Castro

### Ligazóns externas 
* Web do concello de Burela
* Web da Xunta de Galicia sobre o Torque
Anwil Włocławek

O **Klub Koszykówki Włocławek**, coñecido por motivos de patrocinio como **Anwil Włocławek**, é un club profesional de baloncesto son sede na cidade polaca de Włocławek, Cuiavia-Pomerania. Fundado no ano 1991, actualmente compite na Polska Liga Koszykówki, a máxima competición do baloncesto de Polonia. O club xoga os seus partidos como local no Hala Mistrzów, pavillón con capacidade para 4.200 espectadores.

## Historia 
O club foi fundado no ano 1991 co nome de *Provide Włocławek*, comezando a xogar desde a segunda división polaca. Xa na súa primeira temporada o club logra o ascenso á Primeira División. Xa na Polska Liga Koszykówki, e coa denominación de *Nobiles Włocławek*, na súa primeira temporada na elite conseguen acabar na segunda posición final, despois de teren sido primeiros na temporada regular. O seu único campionato de Liga chega en 2003, cando derrotan na final ao Asseco Prokom Gdynia por 4-2.

### Nomes 
Ao longo dos anos, debido a motivos de patrocinio, o equipo foi coñecido como:
* Provide Włocławek (1991−1992)
* Nobiles Włocławek (1992−1998)
* Anwil Włocławek (1998−presente)

## Palmarés 
### Competicións domésticas 
**Liga de Polonia**
* **Campións (2):** 2003, 2018
* Subcampións (8): 1993, 1994, 1999, 2000, 2001, 2005, 2006, 2010
* Terceiro posto (2): 1995, 2009
* Semifinais (5): 1996, 2002, 2004, 2007, 2013
**Copa de Polonia**
* **Campións (3):** 1995, 1996, 2007
* Subcampións (1): 2004
**Supercopa de Polonia**
* **Campións (2):** 2007, 2017

### Competicións europeas 
**Copa Saporta**
* Semifinais (1): 2002
* Cuartos de final (1): 2001

## Notas 
## Véxase tamén 
### Ligazóns externas 
* Sitio web oficial
Mojmír Bártek

**Mojmír Bártek**, nado o 26 de abril de 1942 en Zlín, é un trombonista, compositor, profesor e director de música checo.

## Traxectoria 
Bártek estudou trombón de 1959 ata 1967 no Conservatorio de Brno e composición de 1975 a 1980 na Academia Janáček de Artes Musicais de Brno. Tocou en varias orquestras, en especial na orquestra de Mirko Foret e desde 1967 na de Gustav Brom, xunto con Josef Audes e Jaromír Hnilička montou un recoñecido trío de jazz. Desde 1990 é profesor na Academia Janáček, profesor do Obradoiro de Jazz Karel Velebnýde que se organiza cada verán en Frýdlant e director da *Vyškovský Big Band*.

## Composicións 
### Obras para banda 
* 2001 *Jubilejní inspirace*
* 2002 *Chalupářský valčík*, valse
* 2003 *Gejzír*
* 2003 *Daniela*
* 2005 *Frýdlantské boler - (Frýdlant bolero)*
* 2005 *Hrací kostk - (Der Spielwürfel)*

### Música de cámara 
* 1999 *Miniatur*, para frauta e piano 
* 1999 *Variac*, danza morava para clarinete e piano 
* 2000 *Blue*, para trombón e piano 
* 2000 *Reminiscenc*, para catro trombóns e tuba 
* 2001 *Variace na skladbu chtěl jsem hledat čistou studánečku*, para cuarteto de corda
* 2001 *Romance*, para trombón e piano 
* 2001 *Vernisáž*, para tres trompetas
* 2002 *Fragment*, para dous pianos e percusión 
* 2002 *Blues*, para trombón

### Composicións infantís 
* 2001 *Vernisáž pro tři trubky* 
* 2002 *Blues pro piano* 
* 2002 *Blues pro trombon* 
* 2002 *Romance pro trombon*

### Jazz rock 
* 2001 *East or west home is best*

### Publicacións 
* Mojmír Bártek: *Improvisace a aleatorika v hudbě*. Janáčkova akademie múzických umění, Brno

## Notas 
## Véxase tamén 
### Bibliografía 
* Kurtz Myers: *Performer Index : Instrumentalists*, en: "Index to record reviews, 1978-1983": baseado en material publicado orixinalmente en "Notes", a revista cuadrimestral da Music Library Association, entre 1978 e 1983, primeiro suplemento, Boston, Massachusetts: G K Hall, decembro 1985, 873 p., ISBN 978-0-8161-0435-2
* Wolfgang Suppan, Armin Suppan: Das Neue Lexikon des Blasmusikwesens, 4. Auflage, Freiburg-Tiengen, Blasmusikverlag Schulz GmbH, 1994, ISBN 3-923058-07-1
Gonzalo Constenla

**Gonzalo Constenla Bergueiro**, nado na Estrada en 1965, é profesor, escritor e expolítico galego vinculado ao BNG e, posteriormente, a Compromiso por Galicia.

## Traxectoria 
É licenciado en Filoloxía Inglesa pola Universidade de Santiago de Compostela e realizou os cursos de mestrado e doutoramento en estudos ingleses avanzados na Universidade de Vigo. Dende 1990 é titular do corpo de profesorado de escolas oficiais de idiomas, en que impartiu docencia en Ponferrada, Vigo e Pontevedra, dende 1992 é profesor da Universidade de Vigo e dende 2008 é catedrático de inglés. Imparte docencia na Escola Oficial de Idiomas de Santiago de Compostela, onde é o seu director, e na Facultade de Filoloxía e Tradución de Vigo. É membro do Consello de redacción de *Viceversa. Revista galega de tradución*, e formou parte dos comités de organización de diversos congresos, simposios e seminarios.

Desde 1995 foi concelleiro do Grupo Municipal do BNG, e en 2000 portavoz do mesmo, na Corporación Municipal da Estrada. De 2005 a 2009, foi Delegado Provincial de Medio Rural na provincia de Pontevedra. De 2009 a 2012 foi secretario de Relacións Exteriores e Emigración do BNG.

## Obras 
### Ensaio
**Ensaio sociolingüístico. Antoloxía*, 1996.
**Diccionario de sinónimos da lingua galega*, 1997.
**Tempos de sermos*, 2002.

### Traducións
**Exploradores, expedicións e pioneiros*, 1996.
**A guerra dos mundos* de H.G. Wells, 1997.

### Obras colectivas
**Linguas non normalizadas: presente e futuro. Actas do congreso (Pazo da Cultura de Pontevedra, 15, 16, 17 de novembro de 2001)*, 2002, AS-PG. Coordinador con Anxo Gómez Sánchez e Mercedes Queixas.

## Véxase tamén 
### Ligazóns externas 
*Biografía na web do concello da Estrada
The Virgin Suicides

***The Virgin Suicides*** é un filme estadounidense escrito e dirixido por Sofia Coppola que se estreou en 1999. É un drama baseada na novela homónima de Jeffrey Eugenides, que conta a historia do suicidio das cinco irmás Lisbon nun barrio residencial de Detroit durante os anos setenta.

## Sinopse 
Corren os anos setenta. Nun tranquilo barrio dunha cidade de Estados Unidos vive a familia Lisbon, dous autoritarios e restritivos pais con cinco fermosas fillas que acenden os desexos de tódolos rapaces da zona. Porén, toda a inocencia, a beleza e a harmonía do lugar estoupa en anacos cando comeza unha traxedia, semellante a unha maldición, que marcará a vida non só da familia, senón tamén dos rapaces que naqueles anos devecían cos seus cabelos loiros e as súas olladas turbadoras.

## Personaxes 
* James Woods como Ronald Lisbon
* Kathleen Turner como Sara Lisbon
* Kirsten Dunst como Lux Lisbon
* Josh Hartnett como Trip Fontaine
* Michael Paré como Trip Fontaine adulto
* A.J. Cook como Mary Lisbon
* Hanna R. Hall como Cecilia Lisbon
* Leslie Hayman como Therese Lisbon
* Chelse Swain como Bonnie Lisbon
* Jonathan Tucker como Tim Winer
* Noah Shebib como Parkie Denton
* Anthony DeSimone como Chase Buell
* Lee Kagan como David Barker
* Robert Schwartzman como Paul Baldino
* Scott Glenn como Moody
* Danny DeVito como Doutor E.M. Horniker
* Hayden Christensen como Jake Hill Conley
* Giovanni Ribisi como o Narrador

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Sortu

**Sortu**, que traducido ao galego sería *xurdir*, *abrollar* ou *crear*, é un partido político vasco encadrado dentro do independentismo.
## Historia e características 
Foi creado en febreiro de 2011. Ideoloxicamente adscríbese na esquerda abertzale, e é o primeiro desta tendencia que se desliga de ETA. Nunha conferencia de prensa feita o 8 de febreiro de 2011, os simpatitzantes do partido reclamaron un Estado vasco "dentro do marco da Unión Europea, exclusivamente a través de vías pacíficas e políticas"

## Notas 
## Véxase tamén 
### Ligazóns externas 
* Web oficial de Sortu
Unión Deportiva Alzira

A **Unión Deportiva Alzira** (en valenciano: *Unió Esportiva Alzira*) é un club de fútbol español da cidade de Alzira, na Comunidade Valenciana. Foi fundado en 1922 e xoga na Terceira División Española, logo de descender en 2011.

## Uniforme 
* **Uniforme titular**: Camiseta azul e vermella, pantalón azul e medias azuis. 
* **Uniforme alternativo**: Camiseta branca, pantalón azul e medias brancas.

## Estadio 
O Alzira xoga os seus partidos no Estadio Luis Suñer Picó, con capacidade para 8.000 espectadores.
 
## Datos do club 
* **Tempadas en 1ª**: 0
* **Tempadas en 2ª**: 1 
* **Tempadas en 2ª B**: 9
* **Tempadas en 3ª**: 34 (Incluída a 2012/13)
* **Tempadas en Rexional**: 22
* **Mellor posto na liga**: 18º (2ª División tempada 1988-89)

## Xogadores 
### Cadro 2010/11 
## Palmarés 
### Torneos nacionais 
* **Segunda División B de España (1)**: 1987-88
* **Terceira División de España (3)**: 1983-84, 1985-86, 2007-08
* Subcampión da Terceira División (3): 1963-64, 1984-85, 2009-10

## Véxase tamén
### Ligazóns externas 
*Sitio web oficial
Marvin Harris

**Marvin Harris**, nado en Brooklyn o 18 de agosto de 1927 e finado en Gainesville o 25 de outubro de 2001 foi un antropólogo estadounidense, creador do materialismo cultural e coñecido polas súas obras de divulgación da antropoloxía.

## Traxectoria 
Foi profesor de departamento de antropoloxía da Universidade de Columbia, en 1981 trasladouse á Universidade de Florida.

Marvin Harris é creador da estratexia de investigación coñecida como materialismo cultural. No seu traballo baseouse en gran medida nas teorías de Thomas Malthus e Karl Marx, combinando as ideas de Malthus sobre a influencia do crecemento da poboación na formación de institucións sociais coas de Marx en torno ao efecto dos medios de produción no mesmo sentido. Considerou estes factores demográficos e produtivos, ao que denominou infraestrutura, como elementos chave na determinación da estrutura social e cultura das sociedades.

Ao longo da súa vida tivo firmes partidarios e críticos implacábeis. É un dos persoeiros da antropoloxía de finais do século XX.

## Obras 
* *Cows, Pigs, Wars and Witches: The Riddles of Culture*, 1975.
* *Cannibals and Kings: The Origins of Cultures*, 1977.
* *Cultural Materialism: the Struggle for a Science of Culture*, 1979.
* *America Now: The Anthropology of a Changing Culture*, 1981
* *The Sacred Cow and the Abominable Pig*, 1985.
* *Food and Evolution: Towards a Theory of Human Food Habits*, 1987.
* *Our Kind: who we are, where we came from, where we are going*, 1990.

## Véxase tamén 
### Ligazóns externas 
* Marvin Harris .
* Cultural Materialism
Club de Futbol Gandia

O **Club de Futbol Gandia** é un club de fútbol español da cidade de Gandia, na Comunidade Valenciana. Foi fundado en 1947 e xoga na Terceira División Española.

## Uniforme 
* **Uniforme titular:** Camiseta branquiazul a raias verticais, pantalón azul e medias a raias horizontais brancas e azuis. 
* **Uniforme alternativo:** Camiseta laranxa, pantalón laranxa e medias laranxas.

## Estadio 
O Gandia xoga os seus partidos no Estadio Guillermo Olagüe, inaugurado o 31 de decembro de 1967, con capacidade para 4.800 espectadores.
 
## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ª B**: 12
* **Tempadas en 3ª**: 43 (Incluída a 2012/13)
* **Tempadas en Rexional**: 10
* **Mellor posto na liga**: 1º (2ªB tempada 1998-99)

## Palmarés 
### Torneos nacionais 
* **Segunda División B de España (1)**: 1999–00
* **Terceira División de España (3)**: 1961–62, 1994–95, 2009–10
* Subcampión da Terceira División (6): 1956–57, 1964–65, 1967–68, 1969–70, 1985–86, 2004–05

## Véxase tamén
### Ligazóns externas 
*Sitio web oficial
Zooarqueoloxía

A **zooarqueoloxía** ou **arqueozooloxía** é a disciplina que se encarga do estudo dos restos animais que se atopan en contextos arqueolóxicos.

## Historia e características 
Pode aplicarse ao estudo de todos os períodos da historia, nos cales os seres humanos se relacionaron cos animais. Esta relación fai referencia tanto ao consumo destes, como ao uso dalgúns produtos (ósos, cornos, cunchas etc.) como materia prima para a fabricación de instrumentos, así como forza de traballo (tracción, apoio na caza etc.). O obxectivo final do estudo é achegar información sobre as sociedades humanas a través dos restos faunísticos que estes deixaron.

Os estudos arqueofaunísticos inclúen tanto peixes (ictiofauna), moluscos (malacofauna), aves (avifauna), mamíferos (macrofauna ou microfauna), así como todo tipo de taxons animais que tiveran algún tipo de relación cos seres humanos, ou co proceso de formación dun sitio arqueolóxico.

## Véxase tamén 
### Bibliografía 
* Chaix, L., Méniel, P. (2005). *Manual de arqueozoología*. Editorial Ariel. 
* Davis, S. (1989). *La arqueología de los animales*. Ediciones Bellaterra
Campionato de Europa de hóckey a patíns feminino

O **Campionato de Europa de hóckey a patíns feminino** é unha competición de hóckey a patíns disputado entre as seleccións femininas europeas. Esta competición dispútase cada dous anos e é organizada polo Comité Européen de Rink Hockey (CERH). A primeira edición tivo lugar en 1991.

## Historial 
A táboa que se presenta recolle o palmarés do Campionato de Europa dende a súa creación en 1991. Aparecen tamén os resultados do campionato experimental que se celebrou na localidade alemá de Eldagsen en 1989 e na que se proclamou campioa a selección dos Países Baixos.

### Táboa de medallas 
## Clasificación 
O Comité Européen de Rink Hockey elaborou unha clasificación de tódalas edicións do Campionato de Europa dende a súa creación ata 2015. As seleccións reciben puntos segundo a posición final no campionato, de xeito que o 1º clasificado recibe 13 puntos, o 2º recibe 11, o 3º recibe 9, o 4º recibe 7, o 5º recibe 6, o 6º recibe 5, o 7º recibe 4, o 8º recibe 3, o 9º recibe 2 e do 10º en diante recibe 1 punto.

## Notas 
## Véxase tamén 
### Ligazóns externas 
* Lista dos campionatos de Europa
Benidorm Club de Fútbol

O **Benidorm Club de Fútbol** foi un club de fútbol español da cidade de Benidorm, na Comunidade Valenciana. Foi fundado en 1964 e desapareceu en 2011.

## Uniforme 
* **Uniforme titular**: Camiseta branca e azul, pantalón branco e medias brancas. 
* **Uniforme alternativo**: Camiseta vermella, pantalón vermello e medias vermellas.

## Estadio 
O Benidorm xoga os seus partidos no Estadio Municipal Guillermo Amor, tamén chamado *Estadio de Foietes*, con capacidade para 9000 espectadores.
 
## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ª B**: 19
* **Tempadas en 3ª**: 15 (Incluída a 2011/12)
* **Tempadas en Rexional**: 14
* **Mellor posto na liga**: 4º (2ªB tempada 2007-08)

## Xogadores 
### Cadro 2010/11 
## Palmarés 
### Torneos nacionais 
* **Terceira División de España (3)**: 1988-89, 2002-03, 2003-04
* Subcampión da Terceira División (1): 1997-98
* Subcampión da Copa Federación (1): 2005

## Véxase tamén 
### Ligazóns externas 
* Sitio web oficial
Orihuela Club de Fútbol

O **Orihuela Club de Fútbol** é un club de fútbol español da cidade de Orihuela, na Comunidade Valenciana. Foi fundado en 1993 e xoga na Segunda División B de España.

## Uniforme 
* **Uniforme titular**: Camiseta amarela, pantalón azul, medias azuis. 
* **Uniforme alternativo**: Camiseta rosa, pantalón negro, medias negras.

## Estadio 
300px|miniatura|Estadio Los Arcos.
O Orihuela xoga os seus partidos no Estadio Municipal Los Arcos. Inaugurado en 1945, foi remodelado en 1990 e ten capacidade para unhas 6.000 persoas.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ª B**: 8 (Incluída a 2012/13)
* **Tempadas en 3ª**: 8
* **Tempadas en Rexional**: 4
* **Mellor posto na liga**: 2º (2ªB tempada 2011-12)

### Historial na liga 
## Xogadores 
### Cadro 2010/11 
## Palmarés 
### Torneos nacionais 
* **Terceira División (3)**: 1998–99, 2001–02, 2005–06
* Subcampión da Terceira División (1): 2000–01

## Véxase tamén 
### Ligazóns externas 
* Sitio web oficial
Futbol Club Santboià

O **Futbol Club Santboià** é un club de fútbol español da cidade de Sant Boi de Llobregat, na provincia de Barcelona. Foi fundado en 1908 e xoga na Terceira División Española, logo de descender na tempada 2010–11.

## Uniforme 
* **Uniforme titular**: Camiseta vermella, pantalón negro, medias vermellas. 
* **Uniforme alternativo**: Camiseta azul, pantalón negro, medias azuis.

## Estadio 
O Santboià xoga os seus partidos no Camp Municipal Joan Baptista Milà. Inaugurado en 2004, ten capacidade para unhas 7.500 persoas.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ª B**: 1
* **Tempadas en 3ª**: 25 (Incluída a 2012/13)
* **Tempadas en Rexional**: 31

## Véxase tamén
### Ligazóns externas 
*Sitio web oficial
Galega 100%

O selo **Galega 100%** identifica o leite de orixe galega para marca-la diferenza co leite foráneo. Aplícase desde o 7 de febreiro de 2011 na etiquetaxe e publicidade do leite de vaca e os produtos lácteos que se obteñan del. A maiores de identifica-la orixe do leite, garante tamén a rastrexabilidade do leite desde a granxa na que se obtivo ata que chega ó consumidor final.

Só poderán usar este selo aqueles operadores certificados polo Laboratorio Interprofesional Galego da Análise do Leite (LIGAL), única entidade certificadora da marca. O LIGAL analiza os parámetros da produción diaria do leite.

A primeira empresa en adherirse a este sistema de calidade foi Feiraco, coa súa marca propia e maila de *Unicla*.

## Requisitos
Ha proceder de explotacións gandeiras rexistradas nun Rexistro de Calidade Diferenciada establecido polo Decreto 57/2010. Estas explotacións deben cumprir unha serie de requisitos de calidade que superan os establecidos como mínimos pola normativa europea.

Estas explotacións deberán:
* Certificar que están saneadas.
* Ofrecer un leite que cumpra os seguintes parámetros:
** Un número igual ou inferior a 90.000 colonias de xermes por mililitro durante un período previo de dous meses.
** Un contido igual ou inferior a 350.000 células somáticas por mililitro durante un período previo de tres meses .
** Ausencio de residuos de antibióticos durante os últimos seis meses.
* Non ter sido sancionadas nos últimos seis meses por incumprimentos en materia de sanidade ou benestar animal nin de seguridade alimentaria.

A presenza de flora bacteriana no leite cru é algo normal pero se os recontos microbiolóxicos dan cifras altas detectan, como explicación máis plausible, condicións hixiénicas deficientes durante a muxidura ou na manipulación posterior do leite, ou tamén unha refrixeración insuficiente. Tamén é algo normal a presenza de células somáticas, fundamentalmente leucocitos ou glóbulos brancos xunto a un 1-2% de células epiteliais procedentes da descamación da glándula mamaria. Unha vaca sa pode presentar cifras de 100.000-200.000 pero valores por riba das 400.000 indican a existencia dunha mamite subclínica, e a normativa vixente prohibe a súa comercialización.

## Notas
## Véxase tamén
### Bibliografía
* Decreto 57/2010, de 8 de abril, polo que se crea o Rexistro de Explotacións Leiteiras de Calidade Diferenciada (DOG nº 71, de 16.04.2010) http://www.xunta.es/Dog/Dog2010.nsf/FichaContenido/F8A2?OpenDocument.

### Ligazóns externas
* *Marca a diferencia. Galega 100%*
* LIGAL
* Feiraco presenta ´Galega 100´
Real Club Deportivo Mallorca B

O **Real Club Deportivo Mallorca B** é un club de fútbol español da cidade de Palma. É o primeiro equipo filial do Real Club Deportivo Mallorca. Foi fundado en 1983 e xoga na Terceira División.

## Uniforme 
* **Uniforme titular**: Camiseta vermella, pantalón negro, medias negras. 
* **Uniforme alternativo**: Camiseta branca, pantalón branca, medias brancas.

## Estadio 
O Mallorca B xoga no Estadi Son Bibiloni desde 2007, que serve á súa vez de campo de adestramento ao primeiro equipo. Anteriormente disputada os seus partidos no anterior campo do Real Mallorca, o Estadio Lluís Sitjar.

## Datos do club 
* **Tempadas en 1ª**: 0
* **Tempadas en 2ª**: 1 
* **Tempadas en 2ª B**: 16(Incluída a 2012/13)
* **Tempadas en 3ª**: 13
* **Mellor posto na liga**: 19º (2ª División tempada 1998-99)

## Xogadores 
### Cadro 2010/11 
## Palmarés 
### Torneos nacionais 
* **Terceira División de España (6)**: 1984-85, 1985-86, 1988-89, 1993-94, 1994-95, 2008-09
* Subcampión da Terceira División (3): 2005-06, 2006-07, 2007-08

## Véxase tamén
### Ligazóns externas 
*Sitio web oficial
Raül Agné

**Raül Agné Montull**, nado en Mequinenza (Zaragoza) o 24 de maio de 1970, é un exfutbolista e actual adestrador de fútbol español. Xogaba de defensa central e actualmente adestra o Nei Mongol Zhongyou chinés.

## Traxectoria 
### Adestrador 
Na tempada 2010–11 foi contratado novamente polo Girona FC, logrando o obxectivo da permanencia. Despois dun inicio regular na seguinte tempada, o 15 de xaneiro de 2012 foi destituído, sendo substituído por Josu Uribe.

## Notas 
## Véxase tamén 
### Ligazóns externas 
* Datos do adestrador en bdfutbol.com 
Entrevista a Agné no programa El Larguero da Cadena Ser
Yo La Tengo

**Yo La Tengo** é unha banda estadounidense de rock alternativo formada en Hoboken, New Jersey no ano 1984. Dende 1992 o grupo está composto por Ira Kaplan (guitarras, piano, voces), Georgia Hubley (batería, piano, voces) e James McNew (baixo, voces).

A pesar de acadar un limitado éxito entre o grande público, Yo La Tengo foi chamada "a banda por excelencia dos críticos" e mantén unha forte base de seareiros que a consideran unha banda de culto. O grupo é coñecido polo seu repertorio enciclopédico de versións, tanto en directo como en estudio.

## Discografía 
### Álbums de estudio 
Yo La Tengo & Jad Fair
* *Strange But True* - 1998 (Matador Records)

## Notas 
## Véxase tamén 
### Ligazóns externas 
* Páxina oficial da banda
Wilco

**Wilco** é unha banda estadounidense de rock alternativo formada en Chicago, Illinois no ano 1994. O grupo formárono os membros da banda de country alternativo Uncle Tupelo, despois da saída do seu vocalista Jay Farrar. Os seus membros cambiaron frecuentemente, permanecendo só o vocalista Jeff Tweedy e o baixista John Stirratt da súa formación orixinal. Dende o ano 2004, os outros membros son o guitarrista Nels Cline, os multi-instrumentistas Pat Sansone e Mikael Jorgensen e o batería Glenn Kotche.

A música de Wilco foi inspirada por unha gran variedade de artistas e estilos, e converteuse en influencia dun bo número de grupos de rock alternativo actuais. No seu álbum de estrea Wilco continuou o son country alternativo de Uncle Tupelo, pero dende entón introduciron máis experimentación á súa música, incluíndo elementos do rock alternativo e do pop clásico.

## Discografía 
### Álbums de estudio 
### EPs 
### Álbums ao vivo 
* *Kicking Television: Live in Chicago* - 2005

## Véxase tamén 
### Ligazóns externas 
* Páxina oficial da banda
Torre da Candaira

A **Torre da Candaira** é unha construción situada na Candaira, parroquia de Rebordaos, no concello do Saviñao. A torre sitúase sobre un terreo de pronunciada ladeira estruturado en estreitos socalcos. Esta localización dificultaría a súa defensa.

## Historia
Descoñécese a data na que foi construída e quen foi o seu construtor. A primeira mención dos ocupantes da torre dátase a finais do século XV, moi posterior á do levantamento da torre. Era por aquel entón a dona da torre Leonor de Candaira, que casou con Pedro Sarmiento, fillo de Diego Sarmiento e Constança de Soutomaior, filla esta á súa vez do afamado Pedro Madruga.

No século XVI sábese que pertencía a Diego Sarmiento de Soutomaior e Neira de Valladares.

## Características
miniatura|dereita|Vista xeral.
O estudo dos elementos conservados denota un estilo románico tardío, que se desenvolveu a partir da segunda metade do século XII, polo cal se pode afirmar que se trata dun dos exemplares mais antigos de arquitectura civil conservados en Galicia.

Construída con perpiaños de granito, na actualidade só se conserva unha torre de planta cadrada de 9,8 por 9,9 metros de lado e uns 12 metros de altura. Dividíase en 3 andares e accedíase ao seu interior por medio dunha porta aberta no muro leste, a tan só 0,8 metros de distancia do chan. No mesmo nivel que a porta, ábrese na fachada oeste unha pequena seteira románica.

Na cara sur ábrese outra porta, no segundo andar, a unha altura de cerca de 4 metros. A porta componse dun lintel cun tímpano dun só bloque apoiado sobre mísulas e rodeado dun arco de descarga lixeiramente apuntado.

No terceiro andar ábrense grandes vaos nos lados leste e oeste e unha nova porta no norte. Na fachada leste da torre consérvanse varios escudos de armas.

Na cima non conserva o antigo ameado presentando un actual froito dunha reforma recente.

Segundo a análise do monumento feita por Julio Fernández Pintos, o seu deseño e localización nun terreo de pronunciada ladeira fai que non sexa plausíbel que se tratase dunha torre defensiva illada, nin dunha torre da homenaxe dunha fortificación máis grande, como defenden  outros autores. Dando por válida a súa antigüidade (século XII), o autor propón a hipótese de que se trata dunha torre defensiva que formaba parte dunha casa palaciana, constituíndo talvez o extremo Oeste dunha Casa Forte.

## Notas
## Véxase tamén
### Bibliografía
* 

### Ligazóns externas
*Web sobre a torre
Campionato do Mundo de hóckey a patíns feminino

O **Campionato do Mundo de hóckey a patíns feminino** é unha competición de hóckey a patíns disputado entre seleccións estatais femininas a nivel mundial dende 1992. Está organizada pola Fédération Internationale de Roller Sports (FIRS) e dispútase cada dous anos.

## Historial 
## Palmarés 
## Notas 
## Véxase tamén 
### Ligazóns externas 
* Sitio web do CIRH 
* Lista dos Campionatos do Mundo 
* Lista dos equipos participantes dende 1992 ao 2002
Oceania Confederation of Roller Sports

A **Oceania Confederation of Roller Sports** ou **OCRS** (Confederación de Patinaxe de Oceanía) é o principal organismo do patinaxe nos países de Oceanía. A OCRS forma parte da Fédération Internationale de Roller Sports ou FIRS. Está presidida por Simon Wilkins. As disciplinas que rexe inclúen:

*Inline Downhill
*Hóckey a patíns
*Hóckey liña
*Patinaxe de velocidade

## Véxase tamén
### Ligazóns externas
* Organización da FIRS
CSP

A **Confederación Suramericana de Patín** ou **CSP** é unha organización independente recoñecida pola Fédération Internationale de Roller Sports que agrupa ás federacións de patinaxe artística, hóckey a patíns e patinaxe de velocidade de Suramérica. Foi creda en 1954 e actualmente está composta por dez federacións, das cales nove son membros de pleno dereito e unha, a catalá é membro adherido.
## Membros 
A CSP contempla a posibilidade de acoller membros de pleno dereito e membros adheridos. Mentres que os primeiros teñen voz e voto, os segundos unicamente teñen voz para expresar os seus puntos de vista, mais non poden exercer o voto na toma de decisións.

### Membros de pleno dereito 
*  Arxentina (Confederación Argentina de Patín)
*  Brasil (Confederaçao Brasileira de Hóquei e Patinaçao)
*  Chile (Federación Chilena de Hockey y Patín)
*  Colombia (Federación Colombiana de Patinaje)
*  Ecuador (Federación Ecuatoriana de Hockey y Patín)
*  Panamá (Asociación Panameña de Patinaje)
*  Paraguai (Confederación Paraguaya de Patinaje)
*  Uruguai (Federación Uruguaya de Patín)
*  Venezuela (Federación Venezolana de Patinaje)

### Membros adheridos 
*  Cataluña (Federació Catalana de Patinatge)

## Presidentes 
* ???-2007: Ernesto Cajaravilla
* 2007-...: Armando Quintanilla

## Véxase tamén 
### Ligazóns externas 
* Web oficial de la Confederació Sud-americana del Patí
Tipoloxía lítica

**Tipoloxía lítica**, nun sentido amplo, é a disciplina que estuda os artefactos líticos para interpretalos e clasificalos ao establecer entre eles relacións ou non, segundo afinidades, no referentes as súas técnicas de fabricación, a súa morfoloxía e a súa función. É unha disciplina basicamente empírica e descritiva. Pode ser dividida en tres subdisciplinas que atenden a diferentes trazos.
***Tecno-tipoloxía lítica**: sería unha tipoloxía tecnolóxica, é dicir, unha disciplina que axuda a estudar, interpretar e clasificar os artefactos líticos seguindo criterios fundamentalmente, aínda que non exclusivamente, tecnolóxicos, é dicir, referentes aos seus procedementos de fabricación (que estudan, clasifican e interpretan conxuntos de xestos técnicos sucesivos que se repiten como patróns de comportamento tecnolóxico). Deste xeito, poderíase determinar cales son os coñecementos técnicos, referidos á fabricación de artefactos líticos, correspondentes a un espazo ou un tempo determinados, que podería ser un período crono-cultural concreto, un conxunto homoxéneo de industrias líticas ou un único Sitio arqueolóxico. Pode axudar a clasificar os artefactos líticos por medio da tecno-tipoloxía. Os conxuntos de xestos técnicos a estudar serían de dúas clases:
***Tipoloxía lítica**: disciplina que axuda a estudar, interpretar e clasificar os artefactos líticos no sentido tradicional do termo e que se basea, fundamental, aínda que non exclusivamente, en criterios morfolóxicos: as formas externas macroscópicas dos artefactos líticos. Estas poden axudar a clasificar os artefactos en base ás súas semellanzas con artefactos actuais ou, mellor, dos pobos primitivos actuais.
***Tipoloxía funcional**: disciplina que axuda a estudar, interpretar e clasificar os artefactos líticos seguindo criterios fundamental, aínda que non exclusivamente, traceolóxicos, isto é, referentes a súa utilización, é dicir, a partir doutra disciplina chamada **traceoloxía**, que estuda, clasifica e interpreta as diferentes pegadas que aparecen nos gumes dos artefactos líticos polo desgaste debido a súa utilización.
Rollins Band

**Rollins Band** foi unha banda estadounidense procedente do barrio de Van Nuys (Os Ánxeles), liderada polo vocalista e compositor Henry Rollins. É coñecida polos seus temas "Low Self Opinion" e "Liar", que gañaron bastante tempo de emisión na canle MTV a principios dos anos 90.

## Discografía 
* *Life Time* (1987)
* *Hard Volume* (1989)
* *The End of Silence* (1992)
* *Weight* (1994)
* *Come in and Burn* (1997)
* *Get Some Go Again* (2000)
* *Nice* (2001)
* *Rise Above: 24 Black Flag Songs to Benefit the West Memphis Three* (2002)

## Véxase tamén 
### Ligazóns externas 
* Páxina oficial